CELEX: 62008CA0285
Language: sk
Date: 2009-06-04 00:00:00
Title: Vec C-285/08: Rozsudok Súdneho dvora (prvá komora) zo 4. júna 2009 (návrh na začatie prejudiciálneho konania, ktorý podal Cour de cassation — Francúzsko) — Société Moteurs Leroy Somer/Société Dalkia France, Société Ace Europe (Zodpovednosť za chybné výrobky — Smernica 85/374/EHS — Pôsobnosť — Škoda spôsobená na veci určenej na profesionálne využitie a použitej na _tento účel — Vnútroštátny režim umožňujúci poškodenému požadovať náhradu takej škody, ak predloží iba dôkaz o škode, chybe a príčinnej súvislosti — Zlučiteľnosť)

1.8.2009   
            
            
               SK
            
            
               Úradný vestník Európskej únie
            
            
               C 180/20
            
         Rozsudok Súdneho dvora (prvá komora) zo 4. júna 2009 (návrh na začatie prejudiciálneho konania, ktorý podal Cour de cassation — Francúzsko) — Société Moteurs Leroy Somer/Société Dalkia France, Société Ace Europe
   (Vec C-285/08) (1)
   
   (Zodpovednosť za chybné výrobky - Smernica 85/374/EHS - Pôsobnosť - Škoda spôsobená na veci určenej na profesionálne využitie a použitej na _tento účel - Vnútroštátny režim umožňujúci poškodenému požadovať náhradu takej škody, ak predloží iba dôkaz o škode, chybe a príčinnej súvislosti - Zlučiteľnosť)
   2009/C 180/33
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobca: Société Moteurs Leroy Somer
   
      Žalovaní: Société Dalkia France, Société Ace Europe
   
      Predmet veci
   
   Návrh na začatie prejudiciálneho konania — Cour de cassation (Francúzsko) — Výklad článkov 9 a 13 smernice Rady 85/374/EHS z 25. júla 1985 o aproximácii zákonov, iných právnych predpisov a správnych opatrení členských štátov o zodpovednosti za chybné výrobky (Ú. v. ES L 210, s. 29; Mim. vyd. 15/001, s. 257) — Vecná pôsobnosť smernice — Prípustnosť vnútroštátneho režimu zodpovednosti, ktorý umožňuje domáhať sa náhrady škody spôsobenej na veci určenej na profesionálne využitie a použitej na tento účel — Škoda spôsobená na generátorovom agregáte nemocnice v dôsledku prehriatia alternátora
   
      Výrok rozsudku
   
   Smernica 85/374/EHS Rady z 25. júla 1985 o aproximácii zákonov, iných právnych predpisov a správnych opatrení členských štátov o zodpovednosti za chybné výrobky sa má vykladať v tom zmysle, že nebráni výkladu vnútroštátneho práva alebo uplatneniu ustálenej vnútroštátnej judikatúry, podľa ktorých poškodený môže požadovať náhradu škody spôsobenej na veci určenej na profesionálne využitie a použitej na tento účel, ak tento poškodený predloží iba dôkaz o škode, chybe výrobku a príčinnej súvislosti medzi touto chybou a škodou.
   
      (1)  Ú. v. EÚ C 223, 30.8.2008.